Общинска избирателна комисия Димитровград, област Хасково

**П Р О Т О К О Л № 43**

Днес 04.12.2023г. от 17.00 часа в малката заседателната зала на Общински съвет Димитровград, бул. „Г.С.Раковски” № 15 - запад ОБЩИНСКАТА ИЗБИРАТЕЛНА КОМИСИЯ /ОИК/, гр.Димитровград проведе заседание, на което присъстваха:

Председател: Димитър Вълчев Гавазов

Заместник-председател: Десислава Николаева Костова.

Заместник-председател: Михаил Стойков Георгиев

Заместник-председател: Антония Делчева Делчева

Заместник-председател: Добри Григоров Рангелов

Секретар: Другадън Мустафа Апти

Членове: Тодор Динков Иванов

Емилия Галинова Бонева

Светла Тенева Тодорова

Светла Борисова Тричкова

Надежда Борисова Колева-Стойчева

Заседанието протече при следния

ДНЕВЕН РЕД:

1. Искане до Административен съд-Хасково за изменение на Решение № 888/20.11.2023г. по адм. д. № 1204/2023г. по описа на ХАС в частта за разноските по делото

Заседанието се ръководи от председателя на ОИК Димитър Гавазов.

**По точка първа** от дневния ред с Решение № 888/20.11.2023г., постановено от Административен съд-Хасково по адм. д. № 1204/2023г. на ХАС, ОИК-Димитровград е осъдена да заплати разноски по делото на КП „България на регионите“ в размер на 4000 лв. Същото е получено от комисията на 30.11.2023 г.

ОИК не е в състояние и не притежава правна и фактическа възможност да изпълни решението в частта му за разноските по делото.

На първо място в Глава пета, Раздел III „Общински избирателни комисии“ от Изборния кодекс ясно е видимо, кой назначава ОИК и какви са функциите и статута на ОИК. Никъде обаче в посочения раздел или друг нормативен акт не е предвидено, че общинските избирателни комисии са бюджетен орган. Същите не притежават собствен бюджет, нито са разпоредители с бюджетни средства.

На второ място, общинските избирателни комисии не са юридически лица и нямат самостоятелен бюджет, респективно действие изплащане на дължима парична сума от ОИК - Димитровград е неизпълнимо.

В този смисъл, ОИК счита че разноски по дела следва да се поемат от Централната избирателна комисия, като първостепенен разпоредител с бюджетни средства и юридическо лице, което е видимо от разпоредбата на чл.2, ал.2 от Правилник за организацията на дейността на централната избирателна комисия, структурата и функциите на нейната администрация.

С оглед на изложеното ОИК-Димитровград при евентуално връчване на покана за изпълнение или издаване на изпълнителен лист, от една страна ОИК-Димитровград ще бъде в невъзможност за изпълнение, а от друга няма да има правно основание нито да препрати тази покана или ИЛ на ЦИК, нито ЦИК да я изпълни. Във връзка с гореизложеното, **на осн. чл.248, ал.1 от ГПК във вр. с чл.144 от АПК** Общинска избирателна комисия – Димитровград прие следното

**Р Е Ш Е Н И Е № 270**

**Да се направи искане по чл.248, ал 1 от ГПК до Административен съд - Хасково за изменяне на** Решение № 888/20.11.2023г. по адм. д. № 1204/2023г. по описа на ХАС в частта за разноските.

Гласували: 11

За 11 – Димитър Гавазов, Десислава Костова, Михаил Георгиев, Антония Делчева, Добри Рангелов, Другадън Апти, Тодор Иванов, Емилия Бонева, Светла Тричкова, Светла Тодорова, Надежда Колева-Стойчева

Против – няма

Поради изчерпване на дневния ред, заседанието беше закрито в 17:10 часа.

ПРЕДСЕДАТЕЛ:

/Димитър Гавазов/

СЕКРЕТАР:

/Другадън Апти/